cyanic-selkie/wikianc huggingface dataset:
Φάτνη
Η φάτνη ή το παχνί είναι μια κατασκευή η οποία χρησιμοποιείται για το τάισμα των ζώων. Η δεξαμενή τροφοδοσίας είναι ένα ορθογώνιο κιβώτιο που είναι κατασκευασμένο είτε από ξύλο, είτε από πέτρα, είτε από μέταλλο είτε από πλαστικό.
Τα παχνιά χρησιμοποιούνται κυρίως στην κτηνοτροφία. Βρίσκονται σε στάβλους και αγροκτήματα.
Χριστιανικό σύμβολο
Η φάτνη είναι Χριστιανικό σύμβολο, το οποίο σχετίζεται με την Φάτνη της Γεννήσεως, όπου η Παναγία και ο Ιωσήφ αναγκάζονται να μείνουν σε χώρο για ζώα αντί σε ξενώνα, και χρησιμοποιούν μια φάτνη ως πρόχειρη κούνια για τον νεογέννητο Χριστό. (Κατά Λουκάν Ευαγγέλιον 2:7).
Εξωτερικοί σύνδεσμοι
Κατηγορία:Χριστιανικά σύμβολα Κατηγορία:Κτηνοτροφία
Κυδώνι
Το κυδώνι είναι ο καρπός του είδους Κυδωνέα η προμήκης (Cydonia oblonga) (το μοναδικό είδος του γένους κυδωνιά)  και κατάγεται από τη νοτιοδυτική Ασία και την περιοχή του Καυκάσου. Πρόκειται για φυλλοβόλο δέντρο, που φτάνει τα 8 μέτρα σε ύψος, και είναι συγγενικό με τη μηλιά και την αχλαδιά. Ο καρπός του έχει χρώμα κίτρινο προς το χρυσό, όταν είναι ώριμο, και έχει σχήμα αχλαδιού. Το εξωκάρπιο είναι αρχικά χνουδωτό και έπειτα λείο και γυαλιστερό. Το μήκος του κυμαίνεται από 7 ως 12 εκατοστά και το πλάτος του από 6 ως 9 εκατοστά. Η σάρκα του είναι λευκοκίτρινη. Τα κυδώνια είναι πράσινα όταν είναι άγουρα. Χρησιμοποιούνται ευρέως στη μαγειρική και τη ζαχαροπλαστική.
Προέλευση
Το φρούτο ήταν γνωστό στους Ακκάδιους, οι οποίοι το έλεγαν supurgillu στα αραβικά سفرجل safarjal = κυδώνια (πληθυντικός). Το σημερινό όνομα προήλθε από το quoyn (14ος αιώνας), μέσω της αρχαίας γαλλικής λέξης cooin από το λατινικό cotoneum malum / cydonium malum, που επίσης προήλθε από το κυδώνιον μήλον.
Στους Βίους Παραλλήλους του Πλουτάρχου, ο Σόλων λέγεται ότι θέσπισε διάταγμα με βάση το οποίο «η νύφη και ο γαμπρός θα έπρεπε να κλείνονταν σε ένα δωμάτιο και να φάνε ένα κυδώνι μαζί» Αναφέρεται επίσης ότι ο Πάρης προσέφερε στη θεά Αφροδίτη ένα κυδώνι. Ο καρπός ήταν επίσης γνωστός στους Ρωμαίους.
Χρήσεις
Η θρεπτική αξία του φρούτου έγκειται κυρίως στη βιταμίνη C που περιέχει.
Το φρούτο περιέχει επίσης πολλή τανίνη και λιθώδη κύτταρα. Η κύρια χρήση των κυδωνιών είναι στη ζαχαροπλαστική. Συγκεκριμένα, από το φρούτο φτιάχνονται γλυκά κουταλιού, πελτές, κυδωνόπαστα και μαρμελάδες. Μάλιστα, ο όρος "μαρμελάδα" σήμαινε αρχικά μαρμελάδα από κυδώνια και προήλθε από την πορτογαλική λέξη marmelo, που σημαίνει «κυδώνι».
Ποικιλίες
Η συλλογή των καρπών γίνεται όταν ωριμάσουν καλά πάνω στην κυδωνιά. Συνήθως η κοπή τους γίνεται με μέρος του ποδίσκου και αυτό συντελεί στη διατήρησή τους. Πολύ γνωστές ποικιλίες κυδωνιών στον ελληνικό χώρο είναι τα μηλοκύδωνα ή ψωμοκύδωνα, των οποίων ο καρπός είναι στρογγυλός. Υπάρχει επίσης η ποικιλία μαμούθ, που οφείλει την ονομασία της στον τεράστιο καρπό της. Ο καρπός της ποικιλίας αυτής χρησιμοποιείται και ως επιτραπέζιος.
Α.Ο. Πλατανιά
Ο Αθλητικός Όμιλος Πλατανιά Χανίων ήταν ένας ποδοσφαιρικός σύλλογος του νομού Χανίων και συγκεκριμένα του δήμου Πλατανιά. Επίσημο έτος ίδρυσης του συλλόγου είναι το 1931, χρώματα του συλλόγου το κόκκινο και το λευκό και έμβλημά του το τριφύλλι. Αγωνιζόταν στις επαγγελματικές κατηγορίες ως ΑΟ Πλατανιάς ΠΑΕ και έδρα του αποτελούσε το Δημοτικό Γήπεδο Περιβολίων. Η Ανδρική ομάδα του Πλατανιά έχει αδρανοποιηθεί από το καλοκαίρι του 2021 και λειτουργούν μόνο οι ακαδημίες. Ωστόσο υπάρχουν σχέδια για επιστροφή της ανδρικής ομάδας από το καλοκαίρι του 2023.
Ιστορία
Ο Αθλητικός Όμιλος Πλατανιάς Χανίων ιδρύθηκε το 1931 από τον Αντώνη Βαρουξάκη και αποτέλεσε την εξέλιξη του σωματείου «Ιάρδανος» (όπως το ομώνυμο ποτάμι της περιοχής), που εκτός από την ποδοσφαιρική ομάδα διατηρούσε σκοπευτική ομάδα, τμήμα άρσης βαρών και άλλων αθλημάτων. Ως επίσημο μέλος της Ε.Π.Ο. αγωνίστηκε στο τοπικό πρωτάθλημα με αντιπάλους μεταξύ άλλων τους Τάλω Χανίων, Ιωνία Χανίων, Ατλαντίδα Χανίων, Μινώταυρο Μουρνιών, Αστέρα κ.α. Κατά την περίοδο του εμφυλίου πολέμου της Ελλάδας και λόγω της μετανάστευσης ο σύλλογος ατόνησε. Στα τέλη της δεκαετίας του '50 και πιο συγκεκριμένα περίπου το 1958 ο σύλλογος επανιδρύθηκε κυρίως έπειτα από πρωτοβουλία του Μανώλη Μαθιουλάκη, με πρώτο πρόεδρο τον γιατρό Μανώλη Καλλιτσάκη. Τότε εντάχθηκε και στη δύναμη της Ε.Π.Σ. Χανίων, ξεκινώντας την αγωνιστική του πορεία από το πρωτάθλημα της Γ' Κατηγορίας.
Το 1970 ο Α.Ο. Πλατανιάς προβιβάστηκε για πρώτη φορά στην Α' Κατηγορία της Ε.Π.Σ. Χανίων. Σε έναν σημαντικό βαθμολογικά αγώνα με την Αναγέννηση Χανίων (σημερινή Ιωνία Χανίων 2000) το 1971 και έπειτα των πολιτικών καταστάσεων της εποχής αδικήθηκε, με αποτέλεσμα να ακολουθήσει γενική σύρραξη στο γήπεδο και να τιμωρηθεί ως υπαίτιος και ακολούθως, καθ' όλο το υπόλοιπο της επταετίας της δικτατορίας παρέμεινε αδρανής. Ο Α.Ο. Πλατανιάς επανιδρύθηκε το 1975 με τη μεταπολίτευση και επανεντάχθηκε στη δύναμη της Ε.Π.Σ. Χανίων, ξεκινώντας εκ νέου από το τοπικό πρωτάθλημα της Γ' Κατηγορίας. Σύντομα ανήλθε στην κορυφαία κατηγορία της Ε.Π.Σ. Χανίων και άρχισε η ανοδική του πορεία.
Την αγωνιστική περίοδο 1981-82 εμφανίστηκε για πρώτη φορά σε εθνικό πρωτάθλημα, αγωνιζόμενος στο πρωτάθλημα της Εθνικής ερασιτεχνικής κατηγορίας, σημερινή Γ' Εθνική. Το 1985 ανέβηκε στο Εθνικό ερασιτεχνικό πρωτάθλημα, μετέπειτα Δ' Εθνική, όπου και αγωνίστηκε προσωρινά τη σεζόν 1985-86. Το 1989 επανήλθε στην επίσημη πλέον Δ' Εθνική κατηγορία, όπου αγωνίστηκε για 2 χρονιές και πιο συγκεκριμένα τις αγωνιστικές περιόδους 1989-90 και 1990-91. Επανήλθε στην Δ' Εθνική το 1993 και αγωνίστηκε προσωρινά την αγωνιστική περίοδο 1993-94. Κατόπιν αγωνίστηκε στο τοπικό πρωτάθλημα της Ε.Π.Σ. Χανίων μέχρι και το 2002, όποτε και επανήλθε στην Δ' Εθνική και ξεκίνησε η ανοδική του πορεία στις εθνικές κατηγορίες.
Από την αγωνιστική περίοδο 2002-03 αγωνίστηκε συνεχώς στην Δ' Εθνική, όποτε και τη σεζόν 2008-09 αναδείχθηκε πρωταθλητής του 10ου ομίλου και κέρδισε την ιστορική άνοδο στην Γ' Εθνική κατηγορία. Την αγωνιστική περίοδο 2009-10 αγωνίστηκε για πρώτη φορά στην ιστορία του στο πρωτάθλημα της Γ' Εθνικής κατηγορίας και έπειτα από μεγάλη προσπάθεια κατάφερε να παραμείνει στην κατηγορία, τερματίζοντας στην 12η θέση της βαθμολογίας. Την αγωνιστική περίοδο 2010-11 τερμάτισε στην 5η θέση της βαθμολογίας και κέρδισε την άνοδο στο πρωτάθλημα της Β' Εθνικής κατηγορίας, πλέον Φούτμπολ Λιγκ για πρώτη φορά στην ιστορία του συλλόγου.
Την αγωνιστική περίοδο 2011-12 ο ΑΟ Πλατανιάς ΠΑΕ αγωνίστηκε για πρώτη φορά στο πρωτάθλημα της Φούτμπολ Λιγκ και τερμάτισε στην 5η θέση για να κατακτήσει τελικά μέσω των Πλέι Οφ την ιστορική άνοδο στην Α' Εθνική κατηγορία, πλέον Σούπερ Λιγκ για πρώτη φορά στην ιστορία του συλλόγου και για πρώτη φορά στην ιστορία του Χανιώτικου ποδοσφαίρου, αποτελώντας το μοναδικό εκπρόσωπο των Χανίων που ανήλθε ποτέ στην ανώτερη κατηγορία και τον τρίτο συνολικά εκπρόσωπο της Κρήτης, μετά τους ΟΦΗ και Εργοτέλη (αμφότεροι από το Ηράκλειο).
Στο πρωτάθλημα της Σούπερ Λιγκ αγωνίστηκε για 6 συνεχείς χρονιές. Την πρώτη του χρονιά (2012–13) τερμάτισε στην 9η θέση και την επόμενη (2013–14) στη 14η θέση, αποφεύγοντας σε τριπλή ισοβαθμία τον αγώνα διαβάθμισης. Τις ακόλουθες χρονιές (2014–15 και 2015–16) τερμάτισε ξανά στην 9η θέση και την περίοδο 2016–17 τερμάτισε στην 7η θέση, η οποία αποτελεί την υψηλότερη που έχει καταταγεί ποτέ ο σύλλογος στη μεγάλη κατηγορία. Την περίοδο 2017–18 τερμάτισε τελευταίος στην 16η θέση και υποβιβάστηκε.
Την αγωνιστική περίοδο περίοδο 2018-2019 αγωνίστηκε στο πρωτάθλημα της Φούτμπολ Λιγκ. Εκείνη την σεζόν, κατάφερε να τερματίσει στην 2η θέση, έπειτα από αφαίρεση 3 βαθμών στον Απόλλωνα Λάρισας και να διεκδικήσει την επάνοδο του στην πρώτη κατηγορία μέσω αγώνων μπαράζ. Ο Πλατανιάς τότε ήρθε ισόπαλος 0-0 στο πρώτο παιχνίδι στο Δημοτικό Στάδιο Περιβολλίων, απέναντι στον ΟΦΗ, ωστόσο στο 2ο παιχνίδι έχασε την πρόκριση στην Σούπερ Λίγκ στα τελευταία λεπτά της αναμέτρησης στο Στάδιο Θεόδωρος Βαρδινογιάννης, αφού ο μέσος του ΟΦΗ, Ναμπί έγραψε το 3-2 στο τελευταίο λεπτό του αγώνα. Την επόμενη σεζόν, ξαναπήρε μέρος στην Σούπερ Λίγκ 2 (νέα Φούτμπολ Λίγκ), έχοντας τον ίδιο στόχο, όμως τα προβλήματα της ομάδας φάνηκαν, καθώς η ομάδα των Χανίων τερμάτισε στην 9η θέση, 3 μόλις θέσεις μακριά απ τον υποβιβασμό. Οι οικονομικές αδυναμίες της ομάδας μετά την πανδημία όμως, ανάγκασαν την ομάδα να μην υποβάλει την συμμετοχή της στην Σούπερ Λίγκ 2 της σεζόν 2020-21 και να υποβιβαστεί στην Γ' εθνική (νέα Δ' εθνική). Στις 06/08/2021, μετά από τη λήξη προθεσμίας για να δηλώσει συμμετοχή στο Ερασιτεχνικό Πρωτάθλημα Χανίων, αποφασίστηκε η αδρανοποίηση της ανδρικής ομάδας.Η Ανδρική ομάδα του Πλατανιά έχει αδρανοποιηθεί από το καλοκαίρι του 2021 και λειτουργούν μόνο οι ακαδημίες. Ωστόσο υπάρχουν σχέδια για επιστροφή της ανδρικής ομάδας από το καλοκαίρι του 2023.
Ιδιοκτησιακό καθεστώς
Ο μεγαλομέτοχος και έως το 2014 πρόεδρος Στέλιος Βαρουξάκης, μεταβίβασε στις 5 Αυγούστου 2016 το μερίδιο της ΠΑΕ το οποίο κατείχε, σε μία προσπάθεια να αρθεί το κώλυμα υποψηφιότητάς του κατά τις επερχόμενες εκλογές για την ανάδειξη διοίκησης στην Ένωση Ποδοσφαιρικών Σωματείων Χανίων (ΕΠΣΧ).
Εξωτερικοί σύνδεσμοι
Κατηγορία:Αθλητικοί σύλλογοι Χανίων Κατηγορία:Ιδρύσεις αθλητικών συλλόγων το 1931 Κατηγορία:Ποδοσφαιρικές ομάδες Ελλάδας
Διόδωρος Α΄ Ιεροσολύμων
Ο Διόδωρος Α' (κατά κόσμον Δαμιανός Γ. Καρίβαλης, Βροντάδος Χίος, 14 Αυγούστου 1923 - Ιερουσαλήμ, 19 Δεκεμβρίου 2000) ήταν Πατριάρχης Ιεροσολύμων από το 1981 έως τον θάνατό του το 2000.
Βιογραφικά στοιχεία
Γεννήθηκε στο Βροντάδο της Χίου, στις 14 Αυγούστου 1923. Μετά την περάτωση του δημοτικού, τον Οκτώβριο του 1938, μετέβη στο Γυμνάσιο της Ιερουσαλήμ, από το οποίο αποφοίτησε το 1941. Στις 4 Μαρτίου 1944 εκάρη μοναχός από τον Πατριάρχη Τιμόθεο Α' μετονομασθείς σε Διόδωρος.
Στις 22 Σεπτεμβρίου 1944 χειροτονήθηκε Διάκονος και στις 5 Οκτωβρίου 1947 Πρεσβύτερος. Κατόπιν Συνοδικής απόφασης το 1952 εστάλη στη Θεολογική Σχολή του Πανεπιστημίου Αθηνών. Αποφοίτησε το 1957, οπότε και επέστρεψε στο Πατριαρχείο ως Καθηγητής της Πατριαρχικής Σχολής - Βιβλιοφύλαξ και Αρχειοφύλαξ. Το 1958 διορίσθηκε Πρόεδρος του Εκκλησιαστικού Δικαστηρίου και το 1959 Δραγουμανεύων του Πατριαρχείου Ιεροσολύμων. Στις 10 Νοεμβρίου 1962 χειροτονήθηκε Αρχιεπίσκοπος Ιεραπόλεως από τον Πατριάρχη Βενέδικτο Α'. Το ίδιο έτος διορίσθηκε Πατριαρχικός Επίτροπος στο Αμμάν και την Ανατολική Ιορδανία.
Στις 3/16 Φεβρουαρίου 1981 εξελέγη Πατριάρχης Ιεροσολύμων, η δε ενθρόνισή του έγινε την 16 Φεβρουαρίου/1 Μαρτίου 1981 στον Πανίερο Ναό της Αναστάσεως με το όνομα Διόδωρος Α'.
Οι επαφές του με Παλαιοημερολογίτες και η υποστήριξη που έδωσε σε ενορίες που είχαν έρθει σε διαμάχη με τον Αρχιεπίσκοπο Αυστραλίας Στυλιανό οδήγησαν σε σύγκληση Συνόδου τον Ιούλιο του 1993 στην Κωνσταντινούπολη, η οποία καταδίκασε τον Διόδωρο για παρέμβαση σε υποθέσεις που δεν εμπίπτουν στη δικαιοδοσία του, «φατριαστικές δραστηριότητες», συνωμοσία εναντίον του Πατριαρχείου Κωνσταντινουπόλεως, κοινωνία με «σχισματικούς και αιρετικούς» και διαίρεση του λαού. Κατόπιν αυτού, ο Αρχιεπίσκοπος Σινά Δαμιανός διέκοψε το μνημόσυνό του, το όνομά του διεγράφη από τα Δίπτυχα του Οικουμενικού Πατριαρχείου και ενημερώθηκαν οι υπόλοιπες Ορθόδοξες Εκκλησίες. Μετά από δήλωση της Ελληνικής Κυβέρνησης για αναστολή της χρηματοδότησης της Αγιοταφιτικής Αδελφότητας, ο Πατριάρχης Διόδωρος συμμορφώθηκε και τερμάτισε τις δραστηριότητές του στο εξωτερικό. Η κρίση τερματίστηκε με επίσκεψη του Οικουμενικού Πατριάρχη Βαρθολομαίου στα Ιεροσόλυμα το 1995.
Πηγές
Κατηγορία:Πατριάρχες Ιεροσολύμων Κατηγορία:Αρχιεπίσκοποι Ιεραπόλεως
Μαρία της Υόρκης
Η Μαρία της Υόρκης (κάστρο του Ουίνδσορ, 11 Αυγούστου 1467 - 23 Μαΐου 1482) ήταν δεύτερη κόρη και παιδί του Εδουάρδου Δ΄ της Αγγλίας και της Ελισάβετ Γούντβιλ.[1] Η Μαρία βαπτίστηκε αμέσως μετά την γέννηση της, ένας από τους νονούς της ήταν ο Τόμας Μπικυρτσιερ αρχιεπίσκοπος του Καντέρμπερι. Τα αδέλφια της Μαριας ήταν : Ελισάβετ της Υόρκης, Σεσίλ της Υόρκης, Εδουάρδος Ε΄ της Αγγλίας, Μαργαρίτα της Υόρκης, Ριχάρδος του Σρούσμπερυ, δούκας της Υόρκης, Άννα της Υόρκης, Γεώργιος Πλανταγενέτης, 1ος δούκας του Μπέντφορντ, Αικατερίνη της Υόρκης και Μπρίτζετ της Υόρκης. Η Μαρια είχα άλλα δυο ετεροθαλή αδέλφια από τον πρώτο γάμο της μητέρας της. Τα σχέδια για τον γάμο της με τον Ιωάννη της Δανίας δεν έγιναν ποτέ λόγω του πρόωρου θανάτου της.
Φεουδαρχία στην Ελλάδα
Στην Ελλάδα ήδη από την αρχαιότητα υπήρχαν ισχυρές οικογένειες που κατείχαν μεγάλες εκτάσεις γης και προνόμια. Κατά την Βυζαντινή περίοδο στάλθηκαν στην Ελλάδα από τον Αλέξιο Α' Κομνηνό άρχοντες, επονομαζόμενοι κεφαλάδες, για να διοικήσουν. Σε αυτούς δόθηκαν μεγάλες εκτάσεις γης και πολλά διοικητικά και πολιτικά προνόμια. Κατά την περίοδο της Φραγκοκρατίας και Ενετοκρατίας οι άρχοντες αυτοί κατάφεραν να διατηρήσουν τα παλιά τους προνόμια (γη και δουλοπάροικους) και αναγνωρίστηκαν ως ευγενείς από τους δυτικούς ανεβαίνοντας στην τάξη των ιπποτών. Την ίδια περίοδο δημιουργείται, άλλωστε, στον ελλαδικό χώρο η Χρυσή Βίβλος που περιέχει τα ονόματα και τα οικόσημα του ελληνικού αρχοντολογίου. Κατά την διάρκεια της Τουρκοκρατίας υπήρχαν στην κεντρική Ελλάδα και Πελοπόννησο προύχοντες και προεστοί με μεγάλες εκτάσεις γης στην κατοχή τους, οι λεγόμενοι κοτζαμπάσηδες.
Ελλαδα Κατηγορία:Πολιτική της Ελλάδας Κατηγορία:Τουρκοκρατία
Τίκφες
Οι Τίκφες (ή και το Τίκφες) ή Τικφέσι είναι περιοχή της Μακεδονίας, βόρεια της Αλμωπίας, ανατολικά της Δευριόπου και βορειοδυτικά της Παιονίας. Σήμερα ανήκει στη Βόρεια Μακεδονία. Μεγαλύτερη πόλη και ιστορική πρωτεύουσα των Τικφών είναι το Καφαντάρι.
Γεωγραφία
Οι Τίκφες είναι μια πεδιάδα που βρίσκεται στο νότο της Βόρειας Μακεδονίας (και συνορεύει προς νότο με την Ελλάδα), όπου υπάρχει και η ομώνυμη τεχνητή λίμνη. Σημαντικότερες πόλεις των Τικφών είναι το Καφαντάρι και το Νεγκότινο (η αρχαία Αντιγόνεια). Οι Τίκφες είναι διάσημες για το κρασί τους, το γιαούρτι και το ξινόγαλα, αν και το όνομά τους το οφείλουν στις κολοκύθες (τίκφα είναι η κολοκύθα). Η εύφορη πεδιάδα των Τικφών εκτείνεται σε 2.000 τ.χ. περίπου και περιβάλλεται από όρη και υψίπεδα. Αποτελείται από κυματιστούς λόφους με υψόμετρο, κατά μέσο όρο 300 μέτρα πάνω από την επιφάνεια της θάλασσας. Το κλίμα χαρακτηρίζεται από μακρά, θερμά καλοκαίρια και ήπιους, βροχερούς χειμώνες. Η άνοιξη είναι σύντομη και δροσερή ενώ το φθινόπωρο πιο εκτεταμένο και θερμό. Η περιοχή παράγει κρασί για πάνω από 2.500 χρόνια. Τοπικές ποικιλίες σταφυλιών είναι σμεντερέφκα, το βράνετς και η τεμιανίκα.
Ιστορικά στοιχεία
Στην αρχαιότητα, την περιοχή κατοικούσαν Παίονες, οι οποίοι βαθμιαία είχαν εξελληνιστεί, όπως μαρτυρούν και επιγραφές στην περιοχή. Εντάχθηκε στο Μακεδονικό βασίλειο και αργότερα στη Ρωμαϊκή Αυτοκρατορία.
Η περιοχή κατά την τουρκοκρατία κατοικούνταν κυρίως από χριστιανούς με ελάχιστους μουσουλμάνους. Στο βόρειο τμήμα επικρατούσαν οι Βούλγαροι, ενώ στο νότιο τμήμα υπήρχε ισχυρή Ελληνική παρουσία. Οι σλαβική διάλεκτος που ομιλούσαν οι Τικφαίοι χαρακτηρίζονταν ως "τα καλύτερα βουλγάρικα". Μετά το 1850, οι περισσότεροι κάτοικοι προσήλθαν στην καθολική ουνία. Κατά το Μακεδονικό Αγώνα δρούσαν τρία ντόπια Ελληνικά ένοπλα σώματα κατά των κομητατζήδων: του Αθανάσιου Καπετανόπουλου, του Πέτρου Αβραμίδη και του Ιωάννη Ραδιναλή, καθώς και αρκετά Βουλγαρικά. Κατά τους Βαλκανικούς Πολέμους καταλήφθηκε από τους Σέρβους και από το 1993 ανήκει στη Βόρεια Μακεδονία. Χαρακτηριστικός είναι ο παραδοσιακός Ελληνικός Τικφαίος χορός, κουτσός (ή τικφέσκος).
Εξωτερικοί Σύνδεσμοι
Κατηγορία:Ιστορικές περιοχές της Βόρειας Μακεδονίας Κατηγορία:Περιφέρεια Βάρνταρ Κατηγορία:Δήμος Καβάνταρτσι Κατηγορία:Δήμος Νεγκότινο
Οίκος των Ασκάνια
Ο Οίκος των Ασκάνια, γερμ. Haus der Ascania είναι μία οικογένεια κομήτων (μετέπειτα πριγκίπων) του Άνχαλτ, περιοχής της μέσης Σαξονίας. Το όνομα του Οίκου οφείλεται στο κάστρο Ασκάνια, κοντά στο τωρινό Άσερσλεμπεν, έδρα του κόμη του Ασκάνια. Μέλη του έγιναν δούκες της Σαξονίας· η κόρη του Χριστιανού-Αυγούστου πρίγκιπα του Άνχαλτ-Τσέρμπστ, η Αικατερίνη Β΄ παντρεύτηκε τον Πέτρο Γ΄ αυτοκράτορα της Ρωσίας (1762) και τον διαδέχθηκε (1762-96). Μέλος του Οίκου είναι και η Αδελαΐδα του Άνχαλτ-Μπέρνμπουρκ-Σάουμμπουρκ-Χόυμ, μητέρα της Αμαλίας της Ελλάδας.
Ιστορία του Οίκου
Πρώτος αναφέρεται ο Έζικο κόμης του Μπάλενστετ σε έγγραφο του 1036. Η μητέρα του Χίντα ήταν κόρη του Όντο Α΄ μαρκίωνα της Ανατολικής Σαξονίας, όπου ο Οίκος απέκτησε εκτάσεις. Ο εγγονός του Όθων κόμης του Μπάλενστετ νυμφεύτηκε την Εϊλίκα των Μπίλουνκ, κόρη του Μάγκνους δούκα της Σαξονίας και κληρονόμησε το ήμισυ της Σαξονίας. Ο γιος τους Αλβέρτος η άρκτος έγινε δούκας της Σαξονίας και μετά μάργραβος του Βρανδεμβούργο. Ο ίδιος και οι απόγονοί του εκχριστιάνισαν και εκγερμάνισαν το Βρανδεμβούργο, που ήταν στα όρια με τους Σλάβους· γι' αυτό η περιοχή χαρακτηρίστηκε μαρκιωνία (συνοριακή).
Οι εγγονοί του Όθων και Ιωάννης ίδρυσαν το Κελν και το Βερολίνο, που αργότερα ενώθηκαν· ο θυρεός του νέου Βερολίνου έγινε εκείνος του Οίκου. Το 1180 ο Οίκος, μετά από τους Γουέλφους, επέστρεψε στο δουκάτο της Σαξονίας, που είχε περιοριστεί στην Ανατολική Σαξονία. Το 1218 το πριγκιπάτο του Άνχαλτ αποσπάστηκε από τη Σαξονία, η οποία διαιρέθηκε σε Σαξονία-Βίττενμπερκ και Σαξονία-Λάουενμπουργκ. Σε αυτά τα δύο τμήματα κυβέρνησαν μέλη του Οίκου, ώσπου εξαλείφθηκαν το 1422 και το 1689 αντίστοιχα. To πριγκιπάτο διαιρέθηκε σε κλάδους: Μπάλενστετ (δυτικά), Μπέρνμπουρκ (κεντρικά), Κέτεν (νότια), Ντεσάου (νοτιοανατολικά) και Τσέρμπστ (βορειοδυτικά). Το 1918 καταργήθηκαν οι ηγεμονίες της Γερμανίας.
300: Η άνοδος της Αυτοκρατορίας
Η ταινία 300: Η άνοδος της Αυτοκρατορίας (αγγλικά: 300: Rise of an Empire) είναι μια αμερικανική ταινία δράσης (πολέμου για την ακρίβεια) παραγωγής του έτους 2014. Η ταινία βασίζεται στο κόμικ του Φρανκ Μίλλερ, ονόματι Xerxes. Το κόμικ αναφέρεται στην ιστορική ναυμαχία του Αρτεμισίου και στην ιστορική, επίσης, Ναυμαχία της Σαλαμίνας. Ωστόσο, η ταινία είναι μια φανταστική αναδιατύπωση των γεγονότων αυτών και όχι μια πιστή στην ιστορική πραγματικότητα αναπαράσταση των γεγονότων.
Η ταινία σκηνοθετήθηκε από τον Νόαμ Μούρο. Πρόκειται για ένα προοίμιο και ταυτόχρονα μια συνέχεια της κινηματογραφικής ταινίας 300, αφού η ταινία διαδραματίζεται πριν· κατά τη διάρκεια· και μετά τα γεγονότα της πρώτης ταινίας. Τα γυρίσματα έγιναν στη Σόφια, στη Βουλγαρία.
Περίληψη
Το νέο «κεφάλαιο» του συγκλονιστικού έπους, μας οδηγεί και αυτή τη φορά μέσω της εκπληκτικής φωτογραφίας που θυμίζει κόμικς, σε ένα καινούργιο πεδίο μάχης - αυτή τη φορά στη θάλασσα - καθώς ο Έλληνας στρατηγός Θεμιστοκλής επιχειρεί να ενώσει όλους τους Έλληνες και να εξαπολύσει μια επίθεση που πρόκειται να αλλάξει τον ρου της μάχης. Ο Θεμιστοκλής θα βρεθεί αντιμέτωπος με τον πολυμελή στρατό του Ξέρξη - του θνητού που έγινε θεός - και της Αρτεμισίας, της αιμοδιψούς επικεφαλής του Περσικού Ναυτικού.
Παραγωγή
Τον Ιούνιο του 2008 οι σκηνοθέτες Μάρκ Κάντον, Τζιάννι Νουννάρι και Μπέρνι Γκόλντμανν αποκάλυψαν ότι η δουλειά άρχισε ως αναδρομική διήγηση για τους 300. Η Legendary Pictures ανακοίνωσε ότι ο Φράνκ Μίλλερ έγραψε το κόμικ και ο Ζακ Σνάιντερ δήλωσε το ενδιαφέρον του να διευθύνει την ταινία, πριν την επίσημη υπογραφή του στο έργο. ωστόσο τελικά η ταινία σκηνοθετήθηκε από τον Νόαμ Μούρο, διότι ο Ζακ Σνάιντερ πήγε και σκηνοθέτησε την ταινία Άνθρωπος από Ατσάλι.
Κατά τη διάρκεια της προ-παραγωγής η ταινία είχε τον τίτλο 300: Η Μάχη του Αρτεμίσιου (πρωτότυπος τίτλος:300: Battle of Artemisium), αν και η ταινία αναφερόταν με τον τίτλο Η Μάχη της Αρτεμίσιας (Πρωτότυπος τίτλος:300: Battle of Artemisia); .Τον Σεπτέμβριο του 2012 η ταινία άλλαξε τίτλο και πήρε τον τωρινό τίτλο.
Τα γυρίσματα της ταινίας ξεκίνησαν στις αρχές Ιουλίου 2012 στο Nu Boyana Film Στούντιο στα Σόφια, στη Βουλγαρία. Στις 10 Μαΐου 2013, ανακοινώθηκε ότι η ταινία θα κυκλοφορήσει στις 7 Μαρτίου 2014, αντί της 2ας Αυγούστου 2013, όπως αρχικά είχε ανακοινωθεί.
Εξωτερικοί σύνδεσμοι
Κατηγορία:Αρχαία Ελλάδα στη μυθοπλασία Κατηγορία:Αμερικανικές ταινίες Κατηγορία:Ταινίες του 2014 Κατηγορία:Ταινίες παραγωγής Warner Bros. Κατηγορία:Αμερικανικές ταινίες δράσης Κατηγορία:Ταινίες σίκουελ Κατηγορία:Αμερικανικές επικές ταινίες Κατηγορία:Αμερικανικές πολεμικές ταινίες Κατηγορία:Αμερικανικές ταινίες φαντασίας Κατηγορία:Ταινίες γυρισμένες στη Βουλγαρία Κατηγορία:Αμερικανικές 3D ταινίες Κατηγορία:Ταινίες τοποθετημένες στην Αρχαία Ελλάδα Κατηγορία:Ταινίες IMAX Κατηγορία:Ταινίες με μουσική σύνθεση Junkie XL
The Prodigy
Οι Prodigy είναι αγγλικό συγκρότημα ηλεκτρονικής μουσικής από το Μπρέιντρι του Έσσεξ, που σχηματίστηκε το 1990 από τον Λίαμ Χάουλετ. Τα βασικά μέλη της μπάντας σήμερα είναι ο ίδιος ο Χάουλετ (συνθέτης και πλήκτρα) και ο Maxim Reality (MC και φωνητικά). Στις ζωντανές εμφανίσεις, πλαισιώνονται από τους Λίο Κράμπτρι (ντραμς) και Ρομπ Χόλιντεϊ (κιθάρα). Ο Κιθ Φλιντ (χορευτής και φωνητικά) ήταν ιδρυτικό και βασικό μέλος του συγκροτήματος μέχρι τον Μάρτιο του 2019, όταν απεβίωσε. Ο Λίροϊ Θόρνχιλ (χορευτής και πλήκτρα) ήταν μέλος της μπάντας από το 1990 μέχρι το 2000, ενώ πρώην μέλος είναι επίσης μια κοπέλα με το ψευδώνυμο "Sharky" (χορεύτρια).
Στα πρώιμα χρόνια της, η μπάντα χρησιμοποιούσε διάφορα μουσικά είδη όπως rave, hardcore techno, industrial, jungle και breakbeat, ενώ σήμερα συνδυάζει είδη όπως ηλεκτρονική ροκ και big beat μουσική, με punk στοιχεία στα φωνητικά.
Οι Prodigy αναδείχθηκαν στην underground rave σκηνή στις αρχές της δεκαετίας του 1990 και έκτοτε έλαβαν παγκόσμια αναγνωρισιμότητα. Έχουν θεωρηθεί από τους πρωτοπόρους της ηλεκτρονικής και big beat μουσικής, δίπλα στους Fatboy Slim, The Chemical Brothers, Orbital, Daft Punk και The Crystal Method τις δεκαετίες 1990 και 2000, ενώ έχει ειπωθεί για αυτούς ότι είναι οι "Νονοί της rave μουσικής". Έχουν πουλήσει περίπου 30 εκατομμύρια δίσκους παγκοσμίως.
Κατά τη διάρκεια της καριέρας τους, έχουν κερδίσει πολλά βραβεία, συμπεριλαμβανομένων δύο βραβείων Brit, τρία MTV Video Music Award, δύο Kerrang!, πέντε MTV Europe Music Awards, και δύο υποψηφιότητες για Grammy. Επίσης, έχουν συμπεριληφθεί στη λίστα του περιοδικού Q "50 μπάντες που πρέπει να δεις πριν πεθάνεις".
Ιστορία
Η πρώτη συναυλία των Prodigy έγινε το 1990 στο Club Labyrinth στο Ντάλστον του Λονδίνου. Εκεί, ο Χάουλετ συνειδητοποίησε πως η μπάντα χρειαζόταν και έναν MC. Η αναζήτησή του αυτή τον οδήγησε σε έναν Άγγλο MC, τον Κιθ ή "Κίτι" Πάλμερ, γνωστό με το ψευδώνυμο Maxim Reality, τον οποίο τελικά και προσέλαβε. Σύμφωνα με τον ιδιοκτήτη του Club Laryrinth, Νιούτον Ντάνμπαρ, "το πρώτο τους ακόμα live πήγε καταπληκτικά" και όταν ήρθαν ξανά την επόμενη εβδομάδα, "ένα κοινό εκατοντάδων ατόμων τους περίμενε."
Στα τέλη της ίδιας χρονιάς, ο Χάουλετ δέχτηκε μια πρόταση από την δισκογραφική εταιρία XL Recordings, να υπογράψει συμβόλαιο και να γράψει δικά του τραγούδια. Μέχρι να σιγουρευτεί ότι όλα θα πήγαιναν καλά, το έκρυψε από τα υπόλοιπα μέλη. Όταν επιβεβαιώθηκε όμως το ανακοίνωσε σε αυτούς, πράγμα που οδήγησε τη Sharky να αποχωρήσει από το γκρουπ γιατί, όπως είχε πει, δεν της άρεσε η ιδέα της μεταμόρφωσής του σε εμπορική επιχείρηση.
Ο Χάουλετ έπαιξε αρκετά κομμάτια σε μια συνάντηση με το αφεντικό της XL Records, Νικ Χαλκς. Έπειτα η XL Records πήρε το demo, και έβγαλε ένα βινύλιο 12" το Φεβρουάριο του 1991. Κάπως έτσι κυκλοφόρησε το πρώτο single του συγκροτήματος, το What Evil Lurks, το οποίο έγινε κλασσικό στη rave μουσική σκηνή, ενώ επίσης ήταν ένα πολύ δημοφιλές βινύλιο και για τους συλλέκτες.
Έπειτα, έβγαλαν αρκετά ακόμη singles, μεταξύ των οποίων και τα Charly, Everybody in the Place, Fire και Jericho. Το πρώτο τους studio album βγήκε την ίδια χρονιά και είχε τον τίτλο Experience. Οι κριτικοί το αποθέωσαν και θεωρήθηκε το καλύτερο χορευτικό άλμπουμ της χρονιάς. Στις 4 Ιουλίου του 1994, κυκλοφόρησε και το δεύτερο άλμπουμ τους με τον τίτλο Music for the Jilted Generation, που χαρακτηρίστηκε ως πιο σκοτεινό από τον προκάτοχο του. Το 1997 βγήκε το The Fat of the Land, που έγινε και η μεγαλύτερη εμπορική επιτυχία τους, ενώ ακόμη ειπώθηκε γι' αυτό ότι έφερε την ηλεκτρονική και techno μουσική στο ευρύτερο αμερικάνικο κοινό.
Το 2000, από την μπάντα αποχώρησε ο Θόρνχιλ, επειδή είχαν ψυχρανθεί οι σχέσεις του με τους Χάουλετ και Φλιντ. Ωστόσο, κράτησαν αδερφικές σχέσεις έκτοτε.
Μετά από ένα διάλειμμα 6 χρόνων, οι Prodigy επέστρεψαν με ένα νέο single, το Baby's got a Temper, που ήταν εντελώς διαφορετικό από την προηγούμενή τους δουλειά, δείχνοντας το πιο επιθετικό πρόσωπο των Prodigy, και αργότερα οι ίδιοι το επικήρυξαν. Το καλοκαίρι του 2004 κυκλοφόρησε το πιο αμφιλεγόμενο άλμπουμ τους, το Always Outnumbered, Never Outgunned. Το 2009 επέστρεψαν με το δίσκο Invaders Must Die, που σημείωσε επίσης εμπορική επιτυχία.
Τον Μάρτιο του 2015 κυκλοφόρησε το The Day Is My Enemy. Στις 14 Σεπτεμβρίου του ίδιου έτους, ο Χάουλετ δήλωσε σε συνέντευξή του στο περιοδικό Rolling Stone ότι: "Βασικά δε νιώθω ότι θέλω να κάνω άλλα άλμπουμ, γιατί απλά παίρνουν πολύ χρόνο. Παίρνει πολύ χρόνο να δώσεις τη μουσική στους φανς, παίρνει πολύ χρόνο για μας." Ωστόσο, η μπάντα δεν θα απείχε από τη μουσική, καθώς θα κυκλοφορούσε EPs (Extended Plays). Συγκεκριμένα, ο Χάουλετ δήλωσε "Θέλουμε να κάνουμε κάτι που να γίνεται γρηγορότερα. Έτσι, αυτό που αποφασίσαμε να κάνουμε στο εξής είναι EPs". Ωστόσο, στις 19 Σεπτεμβρίου του 2017 και μέσω της επίσημης σελίδας της στο Facebook, η μπάντα ανακοίνωσε ότι θα βγάλει νέο άλμπουμ στις αρχές του 2018, το οποίο τελικά ονομάστηκε No Tourists.
Τον Μάρτιο του 2019 ανακοινώθηκε ότι ο 49χρονος Φλιντ βρέθηκε κρεμασμένος στο σπίτι του, πράγμα που τα υπόλοιπα μέλη της μπάντας θεώρησαν ως αυτοκτονία. Ακολούθως, ακυρώθηκε η περιοδεία τους στις Ηνωμένες Πολιτείες. Στις 20 Αυγούστου του 2019 και μετά τον θάνατο του Φλιντ, ο Χάουλετ ανακοίνωσε μέσω του λογαριασμού του στο Twitter ότι επιστρέφει στο στούντιο "κάνοντας φασαρία", καθώς δημιουργεί νέα μουσική.
Απόψεις
Σε συνέντευξη που παραχώρησαν το 2015 στην Guardian με αφορμή την κυκλοφορία του The Day Is My Enemy, ο Χάουλετ και ο Φλιντ εξέφρασαν τις απόψεις τους σχετικά με τη μουσική σκηνή του παρελθόντος, αλλά και του παρόντος. Συγκεκριμένα, ο Χάουλετ ανέφερε πως "είναι λίγο βαρύγδουπη δήλωση, αλλά οι Prodigy θα έπρεπε να θεωρούνται ως ένα σημαντικό πολιτιστικό συγκρότημα, τόσο σημαντικό όσο οι Oasis ή οι Blur ή οτιδήποτε άλλο από αυτές τις μ***ς. [...] Δεν ξέρω τί αποζητώ... δεν είναι ότι ζητάω μεγαλύτερο σεβασμό, και δεν πρόκειται να εμφανίζομαι και σε άλλα τηλεοπτικά προγράμματα λέγοντας 'οι Prodigy το έκαναν αυτό!'. Απλά λέω ότι ναι, νομίζω πως είμαστε σημαντικοί. Όταν ψάχνεις τις γραμμές πίσω στους Sex Pistols και τους Clash, είμαστε σε αυτή τη γραμμή".
Ο Κιθ Φλιντ πρόσθεσε ότι "όλα είναι τόσο εμπορευματοποιημένα που δεν υπάρχει χώρος για το underground. Αν είσαι σε μια ανεξάρτητη δισκογραφική τώρα, ούτε μία φορά κανείς από αυτά τα α***α δεν βρίσκει μια συναρπαστική ιδέα. Όταν ήμασταν στην XL, ήθελαν να είναι επικίνδυνοι και ήθελαν να είναι συναρπαστικοί, γιατί εμείς ήμασταν επικίνδυνοι συναρπαστικοί! Αλλά τώρα δεν υπάρχει κανείς εκεί που να θέλει να είναι επικίνδυνος. Και για αυτό οι άνθρωποι ταΐζονται με το ζόρι εμπορικά, τυχάρπαστα κομμάτια που είναι απλά ασφαλή, ασφαλή, ασφαλή".
Μέλη
Τωρινά μέλη
Πρώην μέλη
Τωρινά live μέλη
Πρώην live μέλη
Δισκογραφία
Demo
EP (Extended Play)
Μίξεις
Συλλογές
Live
Ντοκυμανταίρ
Εξωτερικοί σύνδεσμοι
Κατηγορία:The Prodigy Κατηγορία:Αγγλικά συγκροτήματα ηλεκτρονικής μουσικής Κατηγορία:Βρετανικά μουσικά συγκροτήματα Κατηγορία:Νικητές Kerrang! Awards Κατηγορία:Μουσικά τρίο Κατηγορία:Μουσικοί της techno
Ελένη (όνομα)
Το όνομα Ελένη είναι ένα σχετικά συχνά εμφανιζόμενο ελληνικό γυναικείο όνομα (4o πιο δημοφιλές ελληνικό όνομα με ποσοστό 3,77%).
Το αρχαίο όνομα Ἑλένη είναι άγνωστης ετυμολογίας και παρετυμολογήθηκε ήδη από τα αρχαία χρόνια. Κατά την αρχαιότητα σήμαινε λαμπερή, απαστράπτουσα, σύμφωνα με την εκδοχή του Γερμανού φιλολόγου Georg Curtius που υποστήριξε ότι προέρχεται από την αρχαία ελληνική λέξη "σελήνη", (Δωρικός τύπος, σελάνα). Στην Ομηρική του έννοια το όνομα Ἑλένη είναι σύνθετο από τον αόριστο του ρ. αἱρέω -ῶ [1. (για έμψυχα) = συλλαμβάνω. 2. (για άψυχα)  = κυριεύω]> εἷλον  [θέμα ἑλ-] / παθ. ἁλίσκομαι > ἑάλων, ἥλων, και ναῦς, νεώς / νηός = πλοίο, που κατ' ακρίβειαν σημαίνει "(αυτή για την οποία) καταστράφηκαν τα πλοία (των Αχαιών)". Χρησιμοποιείται από την αρχαιότητα στον ελληνικό χώρο, με διασημότερη την Ωραία Ελένη, ηρωίδα του Ομηρικού έπους «Ιλιάδα».
Κατά συνήθεια οι χριστιανοί συνδέουν τα ονόματά τους με αγίους, και έτσι το Ελένη χρησιμοποιείται προς τιμή της Αγίας Ελένης, αυτοκράτειρας της Ρώμης που ανακάλυψε τον Τίμιο Σταυρό, μαζί με το γιο της Μέγα Κωνσταντίνο. Στο ελληνικό εορτολόγιο εορτάζεται στις 21 Μαΐου.
Παραπομπές
Κατηγορία:Γυναικεία ελληνικά ονόματα
Α1 Κατηγορία υδατοσφαίρισης ανδρών 2015-2016
To πρωτάθλημα Α1 πόλο ανδρών της περιόδου 2015-16, ήταν το 30ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση ήταν η κανονική περίοδος όπου οι ομάδες αγωνίστηκαν σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίστηκαν στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) αγωνίστηκαν στα πλέι άουτ για την αποφυγή του υποβιβασμού, ενώ οι ομάδες που κατέλαβαν τις θέσεις 7 και 8 παρέμειναν στην Α1 χωρίς περαιτέρω αγωνιστικές υποχρεώσεις. Πρωταθλητής αναδείχθηκε για 4η συνεχόμενη χρονιά και 30η στην ιστορία του, ο Ολυμπιακός, επικρατώντας με 3-0 νίκες της Βουλιαγμένης στους τελικούς. Μετά τους αγώνες των πλέι άουτ στην Α2 υποβιβάστηκαν ΓΣ Ηλιούπολης και ΝΕ Πατρών.
Αποτελέσματα
Πηγή: ΣΠΟΡ-ΦΜ
Πλέι οφ
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.
Το πανόραμα των πλέι οφ:
Θέσεις 5-6
Για τις θέσεις 5-6 έγινε ένας μονός αγώνας ανάμεσα σε Υδραϊκό και ΠΑΟΚ στην έδρα του πρώτου. Ο Υδραϊκός επικράτησε και κατέλαβε την πέμπτη θέση.
Πλέι άουτ
Στα πλέι άουτ μετείχαν οι τέσσερις τελευταίες ομάδες της βαθμολογίας μεταφέροντας τα αποτελέσματα της κανονικής περιόδου. Το Καλαμάκι και το Παλαιό Φάληρο που ξεκίνησαν με 2-0 νίκες, επικράτησαν των Ηλιούπολης και ΝΕ Πατρών αντίστοιχα στον πρώτο αγώνα και παρέμειναν στην κατηγορία. Στη συνέχεια έγινε ένας μονός αγώνας για τις θέσεις 9-10 και ένας ακόμα για τις θέσεις 11-12 για να ολοκληρωθεί η τελική κατάταξη.
{|
Εξωτερικοί σύνδεσμοι
2015 2016 Κατηγορία:Υδατοσφαίριση το 2015 Κατηγορία:Υδατοσφαίριση το 2016
Vegas
Οι Vegas είναι ελληνικό urban pop μουσικό συγκρότημα που αποτελείται από τρία μέλη, τον ZeRaw και την Κατερίνα Κουκουράκη στα φωνητικά και τον DJ Airth στα decks και δημιουργήθηκε το 2009. Έως το 2016 στα φωνητικά ήταν η Μελίνα Μακρή. Την ίδια χρονιά κυκλοφόρησε το πρώτο ομότιτλο album και τα δύο singles με τίτλο "Τους πονάει" και "Ήρθε η Στιγμή" τα οποία έγιναν επιτυχίες.
Ιστορία
Πηγή έμπνευσης για το όνομά τους αποτελεί το αστέρι Βέγας, που ανήκει στον αστερισμό της Λύρας.
Το 2010 κυκλοφόρησε το δεύτερο άλμπουμ τους, με τίτλο Season 2 που ηχογραφήθηκε στη Σαντορίνη. Το άλμπουμ περιλαμβάνει την πρώτη διεθνή συνεργασία τους με τον Tomer G καθώς και τα τραγούδια που τους απογειώνουν «Μη Σταματάς», «Μη Σε Νοιάζει» και το «Φιλί». Μέσα σε σύντομο χρονικό διάστημα έγινε χρυσό. Την ίδια χρονιά ήταν στο warm up act της συναυλίας της Rihanna ενώ είχαν επτά υποψηφιότητες σε ισάριθμες κατηγορίες στα βραβεία του Mad Tv. Κέρδισαν το βραβείο του καλύτερου Hip Hop/Urban Videoclip για το τραγούδι «Τους Πονάει».
Το 2011 κυκλοφόρησαν το single «Για σένα» και το 2012 το τρίτο album με τίτλο «The story so far» που περιλαμβάνει, μεταξύ άλλων, το κομμάτι «Πιο Ψηλά». Βραβεύτηκαν ακόμη ως συγκρότημα της χρονιάς στα Mad Video Music Awards 2012 και από το MTV Greece ως «The Best Greek Act».
Το 2013 κυκλοφόρησε το τραγούδι «Ακόμα» ενώ κέρδισαν ακόμη ένα βραβείο ως «Καλλιτέχνης της χρονιάς για την Κύπρο». Στα τέλη του 2013 κυκλοφόρησαν το “Χίλιες Φορές” ενώ έγιναν οι μοναδικοί Έλληνες καλλιτέχνες με δύο βραβεύσεις στα MTV EMA.Το 2015 κυκλοφόρησαν το άλμπουμ «Υπόσχεση», ενώ το 2017 το κομμάτι «Πιο δυνατά».
Mέλη
ZeRaw
Ο ZeRaw γεννήθηκε στη Ζιμπάμπουε. Οι γονείς του, σπούδασαν στην Ελλάδα και έτσι ο ZeRaw μεγάλωσε στην Αθήνα. Πριν τους Vegas συμμετείχε στο συγκρότημα Tang Ram.
DJ Airth
Ο DJ Airth ( το όνομά του είναι Σταύρος) επίσης γεννήθηκε και μεγάλωσε στην Αθήνα, ενώ έχει κάνει σπουδές στο ΤΕΙ Πειραιά, όπου γνώρισε τον ZeRaw. Αγαπούσε τη μουσική από μικρός. Ο DJ Airth ήταν κι αυτός μαζί με τον ZeRaw στο συγκρότημα Tang Ram το οποίο ξεκίνησε την καλλιτεχνική του πορεία το 1998 έχοντας στο ενεργητικό του τρεις δίσκους.
Δισκογραφία
Άλμπουμς
Σίνγκλς
Ζάχος
Το ελληνικό επώνυμο Ζάχος μπορεί να αναφέρεται στα εξής πρόσπωπα:
Γιώργος Μπάτης
Ο Γιώργος Μπάτης (πραγματικό όνομα: Γιώργος Τσώρος, Παλιά Λουτρά Μεθάνων, 1885 - Πειραιάς, 10 Μαρτίου 1967), γνωστός και ως Γιώργος Αμπάτης, ήταν Έλληνας μουσικός. Ήταν ένας από τους πρώτους και σημαντικότερους μουσικούς του ρεμπέτικου καθώς επίσης και γνωστός μάγκας του Πειραιά. Είχε μεγάλη αγάπη για τη μουσική και διατηρούσε σημαντική συλλογή μουσικών οργάνων. Είχε πέντε μπουζούκια, δύο μπαγλαμάδες, ένα μισομπούζουκο, μια κιθάρα και μια ρομβία-λατέρνα.
Βιογραφία
Γεννήθηκε το 1885 στα Παλαιά Λουτρά του δήμου Μεθάνων και σε ηλικία 8 ετών μετακόμισε οικογενειακώς στον Πειραιά.
Στα μέσα της δεκαετίας του ΄20 άνοιξε χoροδιδασκαλείο το οποίο ονομαζόταν «Κάρμεν». Εργάστηκε ακόμη ως πωλητής αυτοσχέδιων φαρμάκων κατά του πονόδοντου, περιπλανώμενος οδοντογιατρός, μικροπωλητής και ενεχυροδανειστής. Το 1931 άνοιξε ένα καφενείο, το «Ζώρζ Μπατέ», το οποίο αποτέλεσε ένα από τα λίκνα του ρεμπέτικου. Στο καφενείο του σύχναζε και ο ποιητής Ναπολέων Λαπαθιώτης.
Τη δεκαετία του ΄30 ασχολήθηκε επαγγελματικά με τη μουσική και συνεργάστηκε στενά, με τον Μάρκο Βαμβακάρη, τον Στράτο Παγιουμτζή και τον Ανέστο Δελιά σχηματίζοντας την τετράς την ξακουστή του Πειραιώς. Το 1932 ο Γιώργος Μπάτης κάνει τις πρώτες ηχογραφήσεις των κομματιών του, λίγο πριν από το Μάρκο Βαμβακάρη ο οποίος το ίδιο έτος ηχογράφησε τα Αράπ Ζεϊμπέκικο (οργανικό) και Καραντουζένι. Δεν άφησε μεγάλη δισκογραφία (μόλις 17 τραγούδια), διότι όπως και πολλοί άλλοι μεγάλοι ρεμπέτες της εποχής (Βαγγέλης Παπάζογλου, Ανέστος Δελιάς, Γιοβάν Τσαούς κ.α.) σταμάτησε να ηχογραφεί το 1936 επειδή αρνείτο να υποβάλλεται στη λογοκρισία από το καθεστώς του Ιωάννη Μεταξά.
Πέθανε στις 10 Μαρτίου το 1967 και θάφτηκε αγκαλιά με τον αγαπημένο του μπαγλαμά, όπως ο ίδιος είχε ζητήσει. Κηδευτηκε στο Νεκροταφείο της Αναστάσεως του Κερατσινίου και μετά από 3 χρόνια τα οστά του μεταφέρθηκαν στην γη των προγόνων του τα Μεθανα.
Πηγές
Κατηγορία:Έλληνες στιχουργοί Κατηγορία:Έλληνες τραγουδοποιοί Κατηγορία:Λαϊκοί τραγουδιστές Κατηγορία:Έλληνες μπουζουκτσήδες Κατηγορία:Ρεμπέτες
Χημειοτροφικός
Στη Βιολογία ως χημειοτροφικός, ή χημειοσυνθετικός (chemoautotrophic ή chemotrophic), χαρακτηρίζεται ο οργανισμός εκείνος που είναι ικανός ο ιδιος να κατασκευάσει οργανικά μόρια από το διοξείδιο του άνθρακα και το νερό μέσα από μια διαδικασία χημειοσύνθεσης. Για παράδειγμα ο Θειοβάκιλλος οξειδώνει το υδρόθειο H2S προς θείο προκειμένου να παράγει την ενέργεια για τη χημειοσύνθεση.
Οι χημειοτροφικοί ή και χημειοσυνθετικοί οργανισμοί, όπως αποκαλούνται, αποτελούν μια μορφή των αυτότροφων οργανισμών ενώ η άλλη μορφή παρουσιάζει φωτοτροπισμό.
Σημειώνεται πως τόσο τα νιτρικά βακτήρια, όπως το νιτροβακτήριο, όσο και τα νιτρώδη βακτήρια, όπως η νιτροσομονάδα, που συμβάλλουν στον κύκλο του αζώτου, αναπτύσσονται και αυτά χημειοσυνθετικά. Συγκεκριμένα το μεν νιτροβακτήριο αποκτά την απαιτούμενη ενέργεια οξειδώνοντας τα νιτρώδη σε νιτρικά, ενώ η νιτροσομονάδα οξειδώνει την αμμωνία την οποία και μετατρέπει σε νιτρώδη άλατα.
Δείτε επίσης
Κατηγορία:Μεταβολισμός Κατηγορία:Μικροβιολογία Κατηγορία:Βιολογικοί όροι Κατηγορία:Τροφική οικολογία
Σεσίλ της Υόρκης
Η Καικιλία της Υόρκης, Υποκόμισσα του Ουέλλς (Ανάκτορο Ουέστμινστερ, 20 Μαρτίου 1469 - Νήσος Ουάιτ ή Χάρτφορντσιρ, 24 Αυγούστου 1507) ήταν Αγγλίδα πριγκίπισσα από τον Οίκο της Υόρκης ήταν δεύτερη κόρη του Εδουάρδου Δ΄ της Αγγλίας και της Ελισάβετ Γούντβιλ, κόρης του Ρίτσαρντ Γούντβιλ και της Ιακωβίνας του Λουξεμβούργου. Η Καικιλία ήταν μικρότερη αδελφή της Ελισάβετ της Υόρκης και της Μαρίας της Υόρκης, μεγαλύτερη αδελφή του Εδουάρδου Ε΄ της Αγγλίας, της Μαργαρίτας της Υόρκης, του Ριχάρδου του Σρώσμπερυ, της Άννας της Υόρκης, του Γεωργίου, Δούκα του Μπέντφορντ, της Αικατερίνης της Υόρκης και της Μπριγκίτης της Υόρκης. Η Καικιλία ήταν ανιψιά του Ριχάρδου Γ΄ της Αγγλίας, κουνιάδα του Ερρίκου Ζ΄ της Αγγλίας, θεία του Ερρίκου Η΄ της Αγγλίας και μεγάλη θεία του Εδουάρδου ΣΤ΄ της Αγγλίας, της Μαρίας Α΄ της Αγγλίας και της Ελισάβετ Α΄ της Αγγλίας.
Βασιλεία Εδουάρδου Δ΄
Ο πατέρας της υπέγραψε συμφωνία με τον Ιάκωβο Γ΄ της Σκωτίας να παντρέψει την Καικιλία με τον γιο και διάδοχο του, Ιάκωβο, έτσι για ένα μικρό διάστημα πήρε τον τίτλο της πριγκίπισσας των Σκώτων. Οι Σκώτοι αντέδρασαν έντονα στον γάμο και οι μετέπειτα στρατιωτικές συγκρούσεις ανάμεσα στον Εδουάρδο Δ΄ και τον Ιάκωβο Γ΄ τον ακύρωσαν. Η Καικιλία βρέθηκε μαζί με την μεγαλύτερη αδελφή της στην στέψη του αδελφού τους Εδουάρδου, Δούκα της Υόρκης (1478), το 1480 την δεύτερη αδελφή της Μαρία ονομάστηκαν Κυρίες της Περικνημίδας. Ο Εδουάρδος Δ΄ συνέχισε να πληρώνει την Σκωτσέζικη προίκα, με την Συνθήκη του Φόδερινγκεϋ η Καικιλία αρραβωνιάστηκε τον Αλέξανδρο Στιούαρτ, Δούκα του Ώλμπανυ, τον εξόριστο μικρότερο αδελφό του Ιακώβου Γ΄ που είχε φιλοδοξίες στον θρόνο της Σκωτίας. Ο Εδουάρδος Δ΄ έστειλε τον Δούκα του Ώλμπανυ και τον Ριχάρδο, Δούκα του Γκλώστερ, με στρατό στην Σκωτία, ο Ριχάρδος επέστρεψε με ένα ποσό από τους εμπόρους του Εδιμβούργου που του επέτρεψε να πληρώσει την προίκα και να ανακαταλάβει το Μπέρικ-απόν-Τουίντ. Ο Εδουάρδος Δ΄ δέχτηκε τα χρήματα και ακύρωσε τον γάμο με τον πρίγκιπα Ιάκωβο. Ο Δούκας του Ώλμπανυ σκοτώθηκε στις 7 Αυγούστου 1485 πριν ολοκληρωθεί ο γάμος του με την Καικιλία αλλά είχε προηγηθεί ο θάνατος του Εδουάρδου Δ΄ (1483) που άλλαξε τα σχέδια.
Κωνστάντιος
Με το όνομα Κωνστάντιος αναφέρονται οι :
Σεσίλ της Υόρκης
Βασιλεία Ριχάρδου Γ΄
Μετά τον θάνατο του Εδουάρδου Δ΄ ο μικρότερος αδελφός του, Ριχάρδος του Γκλώστερ, σφετερίστηκε τον θρόνο παρά το ότι ο Εδουάρδος είχε αφήσει δυο γιους. Η αφορμή για το γεγονός ήταν η αποκάλυψη του ιερέα Ρόμπερτ Στίλλινγκτον, επισκόπου των Μπαθ και Ουελλς, ότι ο πατέρας τους όταν παντρεύτηκε την Ελισάβετ Γούντβιλ είχε προχωρήσει ήδη σε γάμο, τα παιδιά τους συνεπώς ήταν μπάσταρδα και δεν μπορούσαν να κληρονομήσουν τον θρόνο. Ο Ριχάρδος του Γκλώστερ ανέβηκε στον θρόνο τον Ιανουάριο του 1484 ως Ριχάρδος Γ΄ της Αγγλίας και τα παιδιά του Εδουάρδου Δ΄ αποκλείστηκαν από την διαδοχή. Ο Φίλιππος του Κομμύν, ένας διπλωμάτης στην αυλή του Καρόλου της Βουργουνδίας που είχε παντρευτεί την Μαργαρίτα της Υόρκης, θεία της Καικιλίας, δήλωσε ότι όταν οι αδελφοί της κηρύχτηκαν νόθοι οι δυο μεγαλύτερες αδελφές τους παρέμειναν νόμιμες. Η πληροφορία ωστόσο είναι λάθος, σύμφωνα με το Κοινοβουλευτικό διάταγμα "όλα τα παιδιά του Εδουάρδου Δ΄ είναι μπάσταρδα και δεν μπορούν να κληρονομήσουν κανέναν τίτλο σύμφωνα με τα έθιμα και τους νόμους της Αγγλίας".
Κωνστάντιος
Ιεράρχες
Κατηγορία:Αποσαφηνίσεις ονομάτων
Σεσίλ της Υόρκης
Πρώτος γάμος
Η Καικιλία παντρεύτηκε σε πρώτο γάμο τον Ραλφ Σκρόουπ, έναν μικρότερο αδελφό του Τόμας Σκρόουπ, 6ου βαρόνου του Σκρόουπ και Μάσαμ, οπαδό του Ριχάρδου Γ΄, αλλά ο γάμος ακυρώθηκε με την άνοδο στον θρόνο της Αγγλίας του Ερρίκου Τυδώρ. Πολλοί ιστορικοί δεν βρίσκουν τον ακυρωμένο πρώτο γάμο της Καικιλίας αλλά σε μετέπειτα καταγραφές σημειώνεται ότι ο πρώτος της σύζυγος κληρονόμησε αργότερα από τον αδελφό του την βαρονία του Σκρόουπ και πέθανε γύρω στο 1515. Ο διεκδικητής του Οίκου του Λάνκαστερ Ερρίκος Τυδώρ, Κόμης του Ρίτσμοντ, ανακοίνωσε στη Ρεν ότι στόχος του είναι να παντρευτεί μια από τις κόρες του Εδουάρδου Δ΄ για να ενώσει τον Οίκο του Λάνκαστερ με τον Οίκο της Υόρκης και να τερματίσει ο Πόλεμος των Ρόδων. Η πρώτη επιλογή του ήταν η μεγαλύτερη αδελφή της Ελισάβετ της Υόρκης.
Δεύτερος γάμος
Με την άνοδο του Ερρίκου Τυδώρ και τον γάμο του με την μεγαλύτερη αδελφή της Ελισάβετ η Καικιλία παντρεύτηκε έναν ευγενή των Λάνκαστερ τον Τζον Ουέλλς, 1ο Υποκόμη του Ουέλλς, γιο του Λάιονελ Ουέλλς 6ου Λόρδου Ουέλλς και της Μάργκαρετ Μπήτσαμ. Ο δεύτερος σύζυγος της ήταν ετεροθαλής αδελφός από τη μητέρα της Μάργκαρετ Μπώφορτ, της μητέρας του Ερρίκου Τυδώρ. Συνεπώς εκτός από οπαδός του νέου βασιλιά ήταν και συγγενής του. Η Ελισάβετ και ο Τζον Ουέλλς είχαν δυο παιδιά: Ελίζαμπεθ και Ανν Ουέλλς οι οποίες πέθαναν και οι δυο νέες και ανύπαντρες. Η θλίψη της Καικιλίας μετά τον θάνατο του Υποκόμη του Ουέλλς στις 9 Φεβρουαρίου 1499 ήταν τεράστια αφού η αγάπη τους ήταν πολύ μεγάλη.
Η Καικιλία είχε σημαντικό ρόλο στις βασιλικές τελετές τα πρώτα χρόνια της βασιλείας του Ερρίκου Ζ΄ λόγω της θέσης της σαν αδελφή της βασίλισσας και νύφη του βασιλιά. Μετέφερε τον ανιψιό της Αρθούρο της Ουαλίας στην βάπτιση του, παρέστη στην στέψη της αδελφής της Ελισάβετ και μετέφερε την Αικατερίνη της Αραγονίας στον αρραβώνα της με τον πρίγκιπα Αρθούρο, υπάρχει επίσης μια καταγραφή ότι δανείστηκε χρήματα από την βασίλισσα αδελφή της (1502). Ο Ερρίκος Ζ΄ την απέκλεισε από το Κοινοβούλιο μετά τον τρίτο της γάμο με τον Τόμας Κυμ, έναν άνθρωπο χαμηλής καταγωγής αλλά κατόρθωσε παραβρέθηκε χάρη στην υποστήριξη που είχε από την μητέρα του βασιλιά, Μάργκαρετ Μπώφορτ.
Τρίτος γάμος
thumb|right|250px|Οι κόρες του Εδουάρδου Δ΄ της Αγγλίας. Η Καικιλία παρά την μεγάλη θλίψη της και παρά το γεγονός ότι είχε χάσει δυο παιδιά από τον τελευταίο της γάμο προχώρησε σε τρίτο γάμο που όπως περιγράφεται έγινε "περισσότερο από άνεση παρά από ανάγκη". Ο τρίτος και τελευταίος της σύζυγος ήταν ο Τόμας Κυμ, ένας υπήκοος από το Λίνκολνσιρ, ή Σερ Τζον Κυμ της Νήσου Ουάιτ. Ο γάμος έγινε μεταξύ του Μαΐου 1502 και του Ιανουαρίου 1504 πιθανότερα από έρωτα. Η ιστορικός Μαίρυ Ανν Έβερετ Γκρην σημειώνει ότι διάλεξε κάποιον σύντροφο με πρόθεση να είναι πολύ κάτω από την εξουσία του Βασιλιά ή να φέρει την ζήλεια του αφού ο γάμος έγινε χωρίς την άδεια του. Ο Ερρίκος Ζ΄ εξοργισμένος έδιωξε την Καικιλία από την αυλή και έκανε κατάσχεση της περιουσίας της. Με την επέμβαση της βασιλομήτορος Μάργκαρετ Μπώφορτ, η Καικιλία πήρε πίσω μερικά από τα εδάφη της με την προϋπόθεση να τα κρατήσει μόνο η ίδια χωρίς να τα κερδίσουν ποτέ ο τρίτος της σύζυγος ή τα παιδιά που θα έκανε μαζί του.
Τελευταία χρόνια
Η Καικιλία ζούσε τα τελευταία χρόνια σε απομόνωση μακριά από την αυλή, γι' αυτό υπάρχει μεγάλο κενό στις πληροφορίες γύρω από την ίδια όσο ζούσε με τον τρίτο της σύζυγο. Δυο παιδιά, ο Ρίτσαρντ και η Μάργκαρετ, αναφέρονται σε ένα έγγραφο του 1602 τα οποία έζησαν, παντρεύτηκαν και άφησαν απογόνους. Τα παιδιά της Καικιλία και του τρίτου συζύγου της δεν πήραν κανέναν τίτλο ή εδάφη και δεν έτυχαν καμιά δημόσια αναγνώριση, οι πληροφορίες γι' αυτά είναι ανύπαρκτες με αποτέλεσμα οι ιστορικοί να μην μπορούν να αναγνωρίσουν την ύπαρξη τους. Η Καικιλία πέθανε σε ηλικία 38 ετών (1507), τα τελευταία χρόνια της ζωής της έζησε με πολλά πλούτη στην Νήσο Ουάιτ.
Η Καικιλία σύμφωνα με τα "Χρονικά του Έντουαρντ Χαλλ" τάφηκε με μεγάλη μυστικότητα στο αβαείο του Κουάρ στην Νήσο Γουάιτ. Ο ιστορικός Ρόουζμαρυ Χόροξ (γεν. 1951) με βάση πληροφορίες από τα βιβλία των Μπώφορτ συμπέραινε ότι πέθανε στο Χάτφιλντ του Χάρτφορντσιρ ύστερα από παραμονή τριών βδομάδων και τάφηκε σε μια θέση με το όνομα "Μονή", αναφέρεται πιθανότατα στην Μονή των Βασιλέων του Κινγκς Λάνγκλεϋ που είχε ταφεί ο προ-προπάππους της Εδμόνδος του Λάνγκλεϋ. Η επιγραφή στον τάφο της την γράφει "σύζυγος του πρώην υποκόμη του Ουέλλς" αγνοώντας εντελώς τον τρίτο της σύζυγο και τα παιδιά που έκανε μαζί του. Το Αβαείο του Κωρ και ο τάφος της καταστράφηκαν την περίοδο της διάλυσης των μοναστηριών από τον ανιψιό της Ερρίκο Η΄. Μια γυάλινη προτομή της Καικιλίας που είναι τμήμα από ένα μεγαλύτερο "βασιλικό παράθυρο" που απεικονίζει την οικογένεια του Εδουάρδου Δ΄ βρίσκεται σήμερα στην Συλλογή του Μπέρρελλ στην Γλασκώβη, μια σύγχρονη αντιγραφή τοποθετήθηκε στην βόρεια πτέρυγα του Καθεδρικού Ναού του Κάντερμπερυ. Το μνημείο αυτό μαζί με ένα άλλο παράθυρο στην ενοριακή εκκλησία του Μάλβερν στο Γούστερσιρ είναι τα μόνα μνημεία που έχουν σωθεί από την Καικιλία.
Πηγές
Κατηγορία:Οίκος της Υόρκης Κατηγορία:Πριγκίπισσες της Αγγλίας
Γκούντμαν
Με το όνομα Γκούντμαν (Goodman) μπορεί να αναφέρονται:
Κατηγορία:Επώνυμα
Ευρωμπάσκετ
Ευρωμπάσκετ (αγγλικά: FIBA EuroBasket) ονομάζεται το πρωτάθλημα καλαθοσφαίρισης για τις εθνικές ομάδες ανδρών της ευρωπαϊκής ζώνης της FIBA (αν και δεν ταυτίζεται απολύτως με την Ευρώπη ως ήπειρο). Παλαιότερα ονομαζόταν επισήμως Ευρωπαϊκό Πρωτάθλημα Καλαθοσφαίρισης.
Η διοργανώση είχε ξεκινήσει το 1935 κάθε 2 χρόνια ενώ λόγο του 2ου Παγκοσμίου είχαμε παύση 1941,1943. Ο θεσμός διοργανώνεται κάθε 2 χρόνια από το 1947 έως το 2017 από την FIBA Europe.Ήταν τις μονές χρονιές ώστε να μη συμπίπτει με τις παγκόσμιες διοργανώσεις. Πέραν του ότι αναδεικνύει τον πρωταθλητή της ζώνης, το Ευρωμπάσκετ χρησιμοποιείται τα τελευταία χρόνια και ως κριτήριο για πρόκριση στο Παγκόσμιο Κύπελλο Καλαθοσφαίρισης.
Σύντομη επισκόπηση
Ο θεσμός εγκαινιάστηκε το 1935, με τις πρώτες διοργανώσεις να μονοπωλούνται από δύο χώρες της Βαλτικής, τις Λετονία και Λιθουανία.
Μετά το Δεύτερο Παγκόσμιο Πόλεμο, ανέτειλαν τα άστρα των χωρών του ανατολικού μπλοκ. Έως τις αρχές της δεκαετίας του '80 το χρυσό μετάλλιο κατέληγε συνήθως στη Σοβιετική Ένωση, ενώ άλλες μεγάλες δυνάμεις αυτής της περιόδου υπήρξαν οι Τσεχοσλοβακία, Ουγγαρία, Βουλγαρία και Γιουγκοσλαβία. Από αυτές, η τελευταία ήταν ουσιαστικά η μόνη ομάδα που κατάφερνε να συναγωνίζεται σε σταθερή βάση τους Σοβιετικούς, κερδίζοντας τρεις στη σειρά διοργανώσεις στη δεκαετία του '70.
thumb|250px|Το τρόπαιο σε γραμματόσημο της Λιθουανίας
Το 1983 η Ιταλία γίνεται η πρώτη χώρα που εκθρονίζει τους «ανατολικούς» από την πρώτη θέση - θα το επαναλάβει η Ελλάδα το 1987. Σοβιετικοί και Γιουγκοσλάβοι πάντως θα συνεχίσουν να έχουν πρωταγωνιστικό ρόλο έως τη διάλυση των κρατών τους.
Οι επόμενες διοργανώσεις θα κυλήσουν με εναλλαγές διαφόρων χωρών στις πρώτες θέσεις μέχρι την εκτίναξη της Ισπανίας στο δεύτερο μισό της δεκαετίας του 2000. Με τρεις συνεχόμενες συμμετοχές σε τελικούς (2007, 2009, 2011), από τις οποίες θα κερδίσει τους δύο τελευταίους, η Ισπανία θα γίνει η πρώτη χώρα μετά το 1997 που κατακτά δεύτερο συνεχόμενο τίτλο.
Κατάλογος διοργανώσεων και νικητών
Πηγή: FIBA
Πίνακας μεταλλίων
Σημείωση: Η FIBA δεν αναγνωρίζει στη Σερβία τα μετάλλια της Γιουγκοσλαβίας μεταξύ 1995-2001.